Pitäisikö huoltajan voida asioida nuoren puolesta Oma Ekhvassa?

Etelä-Karjalan hyvinvointialueella on käynnissä kansalaiskysely, jossa kartoitetaan 12–17-vuotiaiden nuorten ja heidän huoltajiensa näkemyksiä digitaalisesta puolesta-asioinnista Oma Ekhva -palvelussa.

Tällä hetkellä digitaalinen puolesta-asiointi on mahdollista vain alle 12-vuotiaiden lasten huoltajille.

Kyselyssä tarkastellaan, tulisiko huoltajilla olla mahdollisuus hoitaa nuoren asioita digitaalisesti Oma Ekhvassa, kuinka tärkeänä tätä pidetään ja onko nykyinen tilanne koettu haastavaksi. Kysely on osa selvitystyötä, jonka perusteella päätetään, voidaanko puolesta-asiointi mahdollistaa myös 12–17-vuotiaiden nuorten osalta.

– Sekä kansalaisilta että ammattilaisilta on tullut toiveita puolesta-asioinnin mahdollisuuksista myös nuorten osalta, kehittämispäällikkö Kaisa Pesonen digitalisaation asiantuntijapalveluista.

Kyselyyn vastaaminen vie vain muutaman minuutin, ja vastaukset käsitellään anonyymisti.

Vastaa kyselyyn täällä: Kysely 12–17-vuotiaiden puolesta-asioinnista Oma Ekhvassa – Täytä lomake

Vastausaikaa on 12.5.2026 saakka.

Lisätietoja:

Kaisa Pesonen, kehittämispäällikkö, Digitalisaation asiantuntijapalvelut, Kaisa.Pesonen@ekhva.fi, p. 040 651 3007

Arttu Peltomäki, sosiaali- ja terveydenhuollon tiedonhallinnan maisteriopiskelija, terveydenhoitaja AMK, arttu.peltomaki.ext@ekhva.fi